กลุ่มค้าปลีก! ฟื้นตัวในไตรมาส 2/60 โบรกฯชู 3 หุ้นเด่นน่าเก็บ
กลุ่มค้าปลีก! ฟื้นตัวในไตรมาส 2/60 โบรกฯชู 3 หุ้นเด่นน่าเก็บ
27 มี.ค. 2560

บล.บัวหลวง ระบุในบทวิเคราะห์วันนี้ (27 มี.ค.) ว่า กลุ่มค้าปลีกเชื่อว่าการฟื้นตัวของยอดขายจะยังคงทรงตัวในไตรมาส1/60 เนื่องจากขาดปัจจัยหนุนในการกระตุ้น คาดบริษัทในกลุ่มส่วนมาก SSSGs จะส่งสัญญาณออกมาในทิศทางเดียวกับในไตรมาส 4/60 (ช่วงไว้อาลัยแต่มีมาตรการช๊อปช่วยชาติ) การฟื้นตัวน่าจะเริ่มเห็นในไตรมาส 2/60 หนุนโดยกำลังซื้อที่เพิ่มขึ้นจากรายได้ภาคการเกษตรที่ปรับตัวดีขึ้น, ภาระที่ลดลงจากหนี้สินรถคันแรกและการฟื้นตัวของภาคการส่งออก
อย่างไรก็ตามแม้ว่าภาคการบริโภคในประเทศยังคงอ่อนตัว แต่หลายบริษัทยังคงแผนการขยายสาขาเพิ่มมากขึ้น ซึ่งภาพรวมคาด Retail space จะเพิ่มขึ้น 8.9% ในปี 60 เทียบกับ 6.9% ในปี 59 แต่คาดจะส่งผลบวกในปีนี้จำกัด
เนื่องจากการขยายตัวส่วนมากเกิดขึ้นในช่วงครึ่งหลังปี 60 จากภาพ SSSG ที่ยังอ่อนตัว เลือกบริษัทที่มีการขยายตัวของ GM ดีที่สุด เลือก ROBINS และ HMPRO ในขณะที่ยังชอบ BEAUTY จากการเติบโตในต่างประเทศที่ยังแข็งแกร่ง และกลยุทธ์รุกตลาดในจีนที่น่าจะเห็นผลอย่างมีนัยยะช่วงครึ่งหลังปี 61   